«Շատ է նշվում, որ մեր հեղափոխության շարժիչ ուժը երիտասարդությունն է և դա այդպես է, բայց իմ կարծիքով վճռական քաղաքական գործոններից մեկը, որ մեր հեղափոխությունը բերել է հաղթանակի, կանանց աննախադեպ քաղաքական ակտիվությունն է: Ես արդեն 28 տարի Հայաստանում մասնակցում եմ հանրահավաքների ու երբեք չեմ տեսել, որ հրապարակում կանգնածների 30-40 տոկոսը լինեն կանայք: Սա այն վճռական գործոնն է եղել, որը բերել է իրավիճակի փոփոխության և նաև վճռական՝ այն իմաստով, որ գործընթացները ընթացել են խաղաղ ձևով»,-ասաց Նիկոլ Փաշինյանը: